Diari Oficial de la Generalitat Valenciana


Sumari del DOGV 6823, del 20-07-2012 (2012/7283)

RESOLUCIÓ de 18 de juliol de 2012, del director general de Farmàcia i Productes Sanitaris, per la qual s'establixen les oficines de farmàcia de la província de Castelló que han d'estar obertes en horari ordinari d'atenció al públic des del dia 23 fins al 29 de juliol de 2012, els dos inclosos, a fi de garantir l'assistència farmacèutica a la població a la província de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6823

Data del DOGV
:   20-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7283


Data del document
:   18-07-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 18 de juliol de 2012, del director general de Farmàcia i Productes Sanitaris, per la qual s'establixen les oficines de farmàcia de la província de Castelló que han d'estar obertes en horari ordinari d'atenció al públic des del dia 23 fins al 29 de juliol de 2012, els dos inclosos, a fi de garantir l'assistència farmacèutica a la població a la província de Castelló. [2012/7283]  
Vista la convocatòria de tancament indefinit de les oficines de farmàcia de la província de Castelló, a partir del dia 23 de juliol de 2012, efectuada pel col·legi oficial de farmacèutics de la província de Castelló i examinats els següents,  
  
Antecedents de fet  
  
Primer. El col·legi oficial de farmacèutics de la província de Castelló ha acordat el tancament indefinit de les oficines de farmàcia de la província de Castelló a partir del dia 23 de juliol de 2012, fins que no s'efectue el pagament dels mesos de febrer i març de la facturació farmacèutica i s'establisca un calendari real per al pagament de la resta del deute.  
Segon. A fi de garantir la continuïtat de l'assistència farmacèutica per les oficines de farmàcia, per part d'esta Direcció General de Farmàcia i Productes Sanitaris s'establixen les oficines de farmàcia que hauran de romandre obertes en horari ordinari d'atenció al públic per municipi.  
  
Fonaments Jurídics  
  
Primer. Esta Agència Valenciana de Salut és competent en matèria d'ordenació farmacèutica en virtut del que establix el Reial Decret 278/1980, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià, la Llei 6/1998, d'Ordenació Farmacèutica de la Comunitat Valenciana; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut, el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut i la Llei 30/1992, de 26 de novembre, i les seues modificacions.  
  
Segon. La Llei de Garanties i Ús Racional dels Medicaments i Productes Sanitaris, 29/2006, de 26 de juliol, en l'article 2.2 establix l'obligatorietat per als responsables de la venda i dispensació de medicaments i productes sanitaris, entre els quals estan les oficines de farmàcia, de respectar el principi de continuïtat en la prestació del servici a la comunitat.  
Este principi és arreplegat en els articles 3.1.a i 4.2.f de la Llei 6/1998, de 22 de juny, d'Ordenació Farmacèutica de la Comunitat Valenciana, on s'establix que els ciutadans tenen dret a obtindre els medicaments que necessiten per a les seues necessitats habituals i urgents i que els professionals farmacèutics tenen el deure de garantir una atenció farmacèutica continuada d'acord amb la planificació desenrotllada.  
Amb l'objectiu de garantir la continuïtat en la prestació del servici a la comunitat de l'assistència farmacèutica, en virtut de la Llei de Garanties i Ús Racional dels Medicaments i Productes Sanitaris, 29/2006, de 26 de juliol, s'establixen les oficines de farmàcia que hauran de romandre obertes en horari ordinari d'atenció al públic segons l'annex que s'hi adjunta.  
Les oficines de farmàcia incloses en este annex realitzaran l'horari ordinari del municipi on estiguen ubicades, segons el que establix l'article 3 del Decret 187/1997, de 17 de juny, del Govern Valencià, sobre horaris d'atenció al públic, servicis d'urgència i vacacions de les oficines de farmàcia. I romandran obertes al públic en les condicions d'horari ordinari d'atenció al públic amb servici i accés directe dels pacients i usuaris.  
En cas d'incompliment caldrà ajustar-se al que establixen els articles 101 i 102 de la Llei de Garanties i Ús Racional dels Medicaments i Productes Sanitaris, 29/2006, de 26 de juliol.   
Tercer. Els criteris d'aplicació per a l'elaboració dels servicis mínims durant els dies del tancament indefinit són els següents:   
1) Tenint en compte que segons el Decret 187/1997, de 17 de juny, del Govern Valencià, sobre horaris d'atenció al públic, servicis d'urgència i vacacions de les oficines de farmàcia de la Comunitat Valenciana durant el període vacacional han de romandre obertes, com a mínim, un terç de les oficines de farmàcia de cada municipi, es proposa que en els municipis de més de 50.000 habitants romanguen obertes un terç de les oficines de farmàcia del municipi, de les quals es descomptaran les farmàcies necessàries per a garantir l'existència, com a mínim, d'una oficina de farmàcia en cada Zona Bàsica de Salut en la resta de la província, d'acord amb el que establix el punt 3.  
2) En els municipis entre 20.000 i 50.000 habitants es proposa que romanga oberta almenys una oficina de farmàcia.  
3) En la resta de municipis, almenys una oficina de farmàcia en cada zona farmacèutica, i es garantirà una oficina de farmàcia oberta per cada Zona Bàsica de Salut.  
Quart. D'acord amb la Llei 6/1998, de 22 de juny, d'Ordenació Farmacèutica de la Comunitat Valenciana, i amb el Decret 187/1997, de 17 de juny, del Govern Valencià, sobre horaris d'atenció al públic, servicis d'urgència i vacacions de les oficines de farmàcia de la Comunitat Valenciana, les farmàcies han de romandre obertes al públic en el mateix horari i en les mateixes condicions que en un dia normal en el municipi.  
Les farmàcies hauran de dispensar les receptes de medicaments i productes sanitaris i si no disposen d'algun medicament o producte sanitari, hauran de sol·licitar-lo als magatzems de distribució.  
Les farmàcies que presten els servicis mínims en horari ordinari, ho serà sense perjuí dels servicis d'urgència prestats per les farmàcies de guàrdia.   
Quint. Per a garantir l'accés a l'assistència farmacèutica als pacients, així com una adequada informació d'on es prestarà l'esmentat servici sanitari, es proposa que les farmàcies en servici mínim presten el mateix per setmanes.   
Vistos els anteriors fets i fonaments jurídics, resolc:  
  
Establir d'acord amb els criteris exposats en els fonaments jurídics III, IV i V les oficines de farmàcia de la província de Castelló que hauran de romandre obertes en horari ordinari d'atenció al públic, la setmana compresa entre els dies 23 i 29 de juliol de 2012, a fi de garantir l'assistència farmacèutica a la població, segons l'annex a esta resolució.  
  
L'aplicació d'esta resolució està condicionada al fet que es produïsca el tancament de les oficines de farmàcia convocat pel Col·legi Oficial de Farmacèutics.  
Notifiqueu esta resolució a les persones interessades amb l'advertència que esta posa fi a la via administrativa i que s'hi pot interposar recurs contenciós administratiu en el termini de dos mesos, comptadors a partir de l'endemà de la data de la notificació, i davant de la Sala Contenciosa Administrativa del Tribunal Superior de Justícia de la Comunitat Valenciana.  
  
València, 18 de juliol de 2012.- El director general de Farmàcia i Productes Sanitaris: José E. Clérigues Belloch.  
ANNEX/ANEXO  
  
Farmàcies obertes en l'horari ordinari setmana del 23 al 29 de juliol de 2012  
Farmacias abiertas en horario ordinario semana del 23 al 29 de julio de 2012  
  
Província de Castelló/Provincia de Castellón  
  
Municipi/Municipio Adreça/Dirección  
  
Forcall Plaza Mayor10  
Morella Calle Blasco de Alagon, 14  
La Jana Calle Del Mig, 26  
San Rafael del Río Calle De Sant Josep, 7  
Vinaròs Plaza Parroquial 11  
Benicarló Calle De Sant Joan, 33  
Cervera del Maestre Calle Doctor Ballester, 35  
Peníscola/Peñíscola Calle La Cova, 7  
Alcalà de Xivert Calle San Fernando, 9  
La Salzadella Calle La Cort, 8  
Tirig Calle San Miguel, 39  
Benasal Calle Valencia, 4  
Vilafranca/Villafranca del Cid Avenida Llosar, 3  
Atzeneta del Maestrat Calle del Maestrat, 33  
Vilafamés Calle Germanes mas, S/N  
Vilanova d'Alcolea Calle Santa Lucia, 2  
L'Alcora av. Corts Valencianes, 1  
Villahermosa del Río Calle Parroco Ventura, 8  
Montanejos Carretera Valencia, 7  
Villanueva de Viver Calle Santa Bárbara, 7  
Onda Calle Safona (la), 27  
Villamalur Calle Iglesia, 20  
Betxí Calle Trinitat (de la), 40  
Eslida Avenida Pais Valenciano, 6  
Vila-real Calle Major Sant Jaume, 17  
Vila-real Calle Germanies, 15  
Vila-real Calle Doctor Font, 27  
Vila-real Plaza Colón, 4  
Vila-real Calle Sant Roc, 4  
Vila-real Calle Pietat, 36  
Almazora/Almassora Avenida José Ortiz, 76  
Catelló de la Plana/Castellón de la Plana Calle Columbretes, 18  
Catelló de la Plana/Castellón de la Plana Avenida Virgen de Lidon, 12   
Catelló de la Plana/Castellón de la Plana Avenida Parque Oeste, 46  
Catelló de la Plana/Castellón de la Plana Calle Dean Marti, 42 - D  
Catelló de la Plana/Castellón de la Plana Calle Maestro Ripolles, 6  
Catelló de la Plana/Castellón de la Plana Avenida del Puerto, 14  
Catelló de la Plana/Castellón de la Plana Calle Trinidad, 47  
Catelló de la Plana/Castellón de la Plana Calle Tenerias, 37  
Catelló de la Plana/Castellón de la Plana Calle Useras, 23  
Catelló de la Plana/Castellón de la Plana Plaza Dolçainers de Tales, 2  
Catelló de la Plana/Castellón de la Plana Avenida Doctor Clara, 36  
Catelló de la Plana/Castellón de la Plana Calle Mayor, 67  
Catelló de la Plana/Castellón de la Plana Calle Bernat, Artola, 1  
Catelló de la Plana/Castellón de la Plana Avenida Cardenal Costa, 28  
Catelló de la Plana/Castellón de la Plana Calle Churruca, 14  
Catelló de la Plana/Castellón de la Plana Avenida Almazora, 1  
Catelló de la Plana/Castellón de la Plana Calle Cronista revest, 16  
Benicàssim/Benicasim Avenida Ferrandis Salvador, 92  
Torreblanca Plaza Mayor, 5  
Borriana/Burriana Calle Finello, 15  
Nules Calle San Bartolome, 2  
Almenara Calle Major, 20  
La Llosa Calle San Felipe Neri, 2  
La Vall d'Uixó Avenida Jaime I, 76  
Soneja Calle Mayor, 35  
Segorbe Calle Colon, 44  
Viver Calle Mayor, 10